als_Latn dik_Latn sag_Latn
Ku shkojnë kosovarët, pse në Kosovë nuk rrinë?! - Vebi Bexheti
Nga shumë këngët shqipe që e përcollën fatin tragjik të kombit tonë të robëruar ,të ndarë e të përçarë ,por që njekohësisht e mbajtën gjallë shpresën se do vij dita kur do mbyllet kjo plagë që po na përcjell me shekuj,me këtë rast,ky titull, sa i prekshëm,aq edhe aktual,m’u duk disi më i përshtatshëm për të qenë pjesë e këtij shkrimi, me rastin e përvjetorit të shtatë të Pavarësisë së Shtetit të Kosovës,edhe pse, me këtë rast, më së paku e dëshiroja një titull të këtillë.Pas gjashtë përvjetorëve të deritanishëm të kësaj pavarësie ,të periudhës së përpjekjeve të mëdha për shtetndërtimin e Kosovës,bashkë me shpresat se qytetarët e saj tanimë të lirë, do jetojnë të lumtur në atdheun e tyre që aq kohë e dëshiruan,ky i shtati,si duket,po festohet në atmosferë zymtësie dhe nën hijen e një përgjegjsie të klasës politike ,që në hierarkinë më të lartë të pushtetit, erdhën përmes votave të popullit,një pjesë e të cilit,sot i mbushin autobusët për në shtetet e Evropës.Në kohën kur të gjithë shqiptarët,ende në atmosferën e manifestimit të 100 vjetorit të Pavarësisë së Shtetit Shqiptar,pritnin zhvillime pozitive në rrugën e sigurtë për një të ardhme të lumtur,edhe të shtetit të ri të Kosovës,zhagitja e strërzgjatur për formimin e Qeverisë,pas zgjedhjeve të fundit,ishte sinjali i parë që paralajmëroi një krizë morale e politike që do i mbyll rrugët e një ardhmërie të sigurtë për jetë normale,që sadopak do e zbuste varfërinë ekstreme, që në familjet kosovare kishte trokitur shumë kohë më parë.E tërë kjo pasiguri dhe mosbesim në Qeverinë që doli aq me vonesë,si rezultat i kalkulimeve dhe pazarllëqeve të partive më të mëdha,e cila më tepër u mor me planet e ndarjes së pushtetit mes dy partnerëve të koalicionit dhe vendosjes së e njerëzve partiakë nëpër poste të ndryshme qeveritare, se sa me ndonjë program për zbutjen e papunësisë dhe luftën kundër korrupcionit,që në Kosovë po merr përmasa katastrofale, çoi deri te fenomeni i një shpërnguljeje masive të shumë familjeve shqiptare që nuk i ngjan asnjërës nga ato që i kemi njohur ndër shekuj.
Në kohën kur pritej edhe kthimi i atyre pak shqiptarëve kosovarë ,të mbetur jashtë, që nga spastimet etnike të kohës së Milloshoviqit, në atdheun e lirë e të pavarur, kur armiku tradicional nuk ishte më, për fat të keq u desh të përsëritet historia, e sërish të dëgjohet kënga “Ku shkojnë kosovarët…?, këngë kjo që kishte kuptim dhe domëthënie në kohëra më të hershme, kur me shpërbërjen e Jugosllavisë përmes luftrash të përgjakshme, forcimit të politikës shoveniste të Sërbisë dhe fuqizimit të unitarizmit të shteteve të reja, të dala nga Jugosllavia, shqiptarët morën botën në sy për ta shpëtuar qenien e vetë të rrezikuar. Kurbeti ,shpërnguljet, ekzodi,dhe ikjet nga vatrat shekullore , kurrë nuk iu ndan shqiptarit gjatë historisë, por kjo që ndodh tani, nuk ka shpjegim tjetër, përveç dyshimit se bëhët fjalë për një largim masiv të shqiptarëve, mirë të organizuar nga Sërbia, me përvojën e njohur historikisht për nxitjen e tyre për të marrë udhën e pakthim .E tërë kjo ikje nga vatra e shtëpisë, pragun e së cilës shqiptari e mbrojti me gjak ,sepse ashtu ruhej edhe nderi i familjes, sot bëhet para syve të udhëheqësve të shtetit të Kosovës, të cilët në fillim as që i dhanë rëndësi kësaj dukurie, duke menduar se ky fenomen do kalojë në heshtje,me shpresë se nuk do të zgjasë shumë. Kjo golgotë e kohës më të re, e shqiptarëve të Kosovës së lirë e të pavarur ,që po e trondit edhe Evropën, duhet ndalur sa më parë, ndërsa të gjithë ata që momentalisht kalojnë ditë ferri me fëmijë, gra e pleq nëpër kampet e pritjes,të kthehen në atdhe përmes rrugëve diplomatike të shtetit të Kosovës dhe me programe konkrete për hapje të reja të vendeve të punës,përmes përkrahjes financiare të buqësisë, blegtorisë dhe shfrytëzimit të resurseve tjera natyrore, që kurrë nuk i kanë munguar Kosovës.Vetëm me një angazhim serioz të Qeverisë,pa politizim të situates, për përfitime personale, grupore e partiake, dhe me një vetëdijësim e ndërgjegjje të plotë të atyre që vendosin aq shpejt të largohen nga atdheu,mund të shpresohet se shumica e këtyre udhëtarve që nuk dinë se ku do arrinë,do kthehen në Kosovën e tyre ,për lirinë e së cilës dhanë aq shumë. Në këtë situatë konfuze që vështirë se mund t’i gjendet filli, duhet të funksionojnë në mënyrë të harmonizuar të gjitha organet e shërbimet shtetërore për t’i zbuluar fillimisht matrapazët shqiptarë që përmes agjencive të ndryshme, në bashkëpunim të ngushtë me policinë e Serbisë,po përfitojnë matrialisht duke e shfrytëzuar tragjedinë e këtyre udhëtarëve fatkeq që destinim e kanë ‘’tokën e premtuar’’ të shteteve evropiane ,që si duket, për to, do mbetet ënderr e pa realizuar.
Në interes të normalizimit të kësaj situate të paspjegueshme dhe të pakrahasueshme me shpërnguljet e kohërave të kaluara, është mirë që në bisedimet aktuale me Sërbinë,pala kosovare , ta shtrojë për bisedë edhe këtë fenomen, duke kërkuar llogari nga vet shteti i Sërbisë për shkelje të së Drejtës ndërkombëtare për ndihmë dhe organizim të udhëtimeve pa dokumente zyrtare, dhe përfitime nga trafikimi me qenie njerëzore.E tërë kjo mund të arrihet me një qasje serioze të Qeverisë së Kosovës dhe pëpjekjeve të të gjitha forcave politike,që janë të vetëdishëm se ky Shtet i fituar me aq mund,nuk do ketë kuptim pa popullin e vet që historikisht ishte aq i lidhur me këtë tokë.Tërë ato shpërngulje të pakthim që vazhdimisht e zbrazën tokën e Kosovës,por jo edhe shtetin e Kosovës,meqë ai nuk ekzistonte,bëheshin në kohën kur shqiptari nuk ishte zot në shtëpinë e vet.Tani,kur Kosova mbush 15 vjet nga çlirimi dhe 7 vjet nga shpallja e Pavarësisë, assesi nuk mund të arsyetohet ky largim aq masiv me pamjet e trishtueshme që çdo ditë i shohim në stacionet e autobusve.Kjo mënyrë largimi me tërë familjen,sikur ia humb kuptimin edhe luftës çlirimtare dhe viktimizimit aq të madh për të.Nga kjo tronditje,do thoja, sikur lëvizin nga vendi edhe eshtrat e dëshmorëve të rënë,disa nga të cilët ende gjenden në thellësinë e varreve masive të tokës së Sërbisë,nëpër të cilën kalojnë me aq komoditet autobusët e stërmbushur me këta njerëz që aq lehtë vendosin t’i shkëpusin fëmijët nga bankat e shkollës,për t’u nisur bashkë me ta në drejtim të panjohur.
Meqë puna është nderë,të nderuar bashkëkombas, që aqë lehtë vendosni ta mbyllni derën e shtëpisë, për ta lënë shkretë vatrën e të parëve dhe Kosvën, që vetëm me shkollat plot nxënës,bujqit në arë e puntorët në ato pak fabrika që janë, ka kuptim,atëherë më mirë do ishte që atë djersë ta derdhni aty ku keni lerë, sepse edhe aty mund të jetohet,madje më me dinjitet se kudo në ndonjë vend tjetër të botës.Këtë e dëshmoi edhe poeti i madh, Çajupi ,në poezinë ‘’Atdheu’’ , kur thotë: Puna nuk ka të sharë,/Po punoni vetë nd’arë,/Zini çapën e hostenë/dhe parmendën që çanë dhenë,/… grurët që beni vet,u arrin/për kët jetë.
Do dëshiroja që përvjetori i ardhshëm i Pavarsisë së Shtetit të Kosovës, të shënohet tjetërfare dhe në atmosfere të ngrohtë,ashtu siç i ka hije manifestimit për një çështje kaq madhore kombëtare.Do doshiroja gjithashtu që viti jubilar i Dhjetëvjetorit të kësaj Pavarësie të jetë i ngjashëm me 100 vjetorin e Pavarësisë së shtetit shqiptar,kur do mblidheshin shqiptarët nga katër anët e botës për ta festuar këtë dasëm aq madhështore.Nëse nuk do arrihet kjo ,dhe do vazhdojë zbrazja e Kosovës edhe më tutje, pyetjes: ‘’Ku shkojnë Kosovarët,pse në kosovë nuk rrinë’’?, duhet t’i përgjigjen vetëm qeveritarët e Kosovës, të cilësdoqoftë Qeverie,bashkë me përgjegjësinë që do kenë ndaj popullit të vet.
Dyshime dhe prova ku një qytetar i Maqedonisë ka tre numra amzëNënkryetarja e LSDM-së,Frosina Remenski në intervistën javore për Radion “Evropa e Lirë” ka deklaruar se disponojn me prova se një qytetar i Maqedonisë ka më ...
- Gostivar, zbulohet një operator ilegal i telefonisë celulare (VIDEO)
- Mbledhja e qeverive shqiptare, Shkupi dhe Presheva me porosi
- Dokumenti që dëshmon komisionin për stemën me Musa Xhaferin dhe Abdilaqim Ademin
- Incident në ndeshjen Apolonia-Tirana, portieri serb i merr nga dora flamurin shqiptar një tifozi
- EVN pas lajmit të INA korrigjon skandalin me faturën prej mbi 53 mijë euro
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Çfarë duhet të bëjnë shqiptarët në krizën aktuale në Maqedoni (10)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
- Opozita maqedonase si duket po kalkulon me "bombat" për shqiptarët (6)
- Thaçi: Betohem me vdekje se nuk ka dosje kriminale për PDSH-në (VIDEO) (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn